The Long and Winding Road
„The Long and Winding Road“ — ინგლისური როკ-ჯგუფ The Beatles-ის სიმღერა. იგი შეტანილია ალბომში Let It Be, რომელიც გამოვიდა 1970 წელს. სიმღერის ავტორია პოლ მაკ-კარტნი, ხოლო ავტორებად მითითებულები არიან ლენონი/მაკ-კარტნი. 1970 წლის მაისში სინგლის სახით გამოცემის შემდეგ სიმღერა იქცა ჯგუფის მეორე და საბოლოო #1 ჰიტად აშშ-ის Billboard Hot 100-ში სიმღერა ძირითადად იწერებოდა 1969 წლის იანვარში და მუსიკალური არანჟირება შეზღუდული ჰქონდა. 1970 წლის აპრილში პროდიუსერი ფილ სპექტორი სესიების დროს ჩაწერილ ფირებს გამოსაცემად ამზადებდა და დაამატა ორკესტრული და გუნდური პარტიები. სპექტორის მიერ შეტანილმა ამ ცვლილებებმა მაკ-კარტნი გააღიაზიანეს. უმაღლეს სასამართლოში The Beatles-ის დაშლის შესახებ შეტანილ სარჩელში პოლმა დაშლის ექვსიდან ერთ-ერთ მიზეზად ამ სიმღერისადმი მოპყრობაც დაასახელა. მისი სხვა ვერსიები, უფრო მარტივი ინსტრუმენტული თანხლებით, მოგვიანებით გამოიცა როგორც პოლის, ასევე თავად The Beatles-ის სახელით.